# **DECIZIA ETAPEI DE ÎNCADRARE**

## **Nr. 3415 din 15.05.2017**

PROIECT

Ca urmare a solicitării de emitere a acordului de mediu adresate de **AQUA TRADING IMPEX SRL**, cu sediul în Călugăreni, șos. București-Giurgiu, nr. 2, construcția C12, județul Giurgiu, , înregistrată la APM Giurgiu cu nr. 3415/19.04.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.05.2017, că proiectul „Realizare de produse cosmetice în mediul rural” propus a fi amplasat în comuna Călugăreni, satul Călugăreni, carte funciară 30120, judeţul Giurgiu, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10b);

1. *Caracteristicile proiectului:*
2. mărimea proiectului

Proiectul este de dimensiune medie şi urmăreşte achiziţia de utilaje pentru realizarea de produse cosmetice şi de toaletă - creme, seruri, loţiuni, măşti.

Tehnologia produselor cosmetice se bazează pe câteva operaţii comune ce au un caracter general, ca topire, solubilizare, decantare, filtrare, amestecare, (malaxare) etc. , operaţii ce se realizează cu utilaje specifice.

* operaţia de topire este prima operaţie la fabricarea oricărei creme sau emulsii sau cand se folosesc grăsimi sau uleiuri în reţete; se efectuează în vase (cazane) cilindrice din oţel inoxidabil sau emailate  prevăzute cu manta dublă, fund şi pereţi dubli, numite şi cazane duble dublicator,având capacitati de 50 - 100 litri.

Încălzirea se efectuează prin mantaua dublă cu abur sau apă calda. Pentru golirea uşoară, cazanele de topit sunt prevăzute cu dispozitive de basculare sau, după caz, transvazare a grăsimilor topite, cu  ajutorul pompelor. Materiile prime topite se filtrează printr-un filtru pentru a reţine impurităţile mecanice în suspensie sau decantate la fundul cazanului.

* solubilizare - aparatele pentru obţinerea soluţiilor sunt prevăzute cu agitatoare şi manta  dublă pentru încălzire/răcire;

Echipamentele sunt construite din oţel inoxidabil şi sunt prevăzute cu canale de golire, gură de încărcare şi gură pentru curăţire.

* decantare - se efectuează în acelaşi echipament în care s-a facut solubilizarea; concomitent cu decantarea, prin depozitarea convenabila are loc şi procesul de maturizare a produselor;
* filtrare - se efectuează pentru produse decantate, dar mai ales nedecantate; se folosesc filtre şi materiale filtrante, avand diverse grade de fineţe; se efectuează de obicei, sub presiune prin filtre-prese prevăzute cu rame

 Ca material filtrant se folosesc plăci celulozice înglobate în echipament, având diverse grade de porozitate.

* emulsionare şi omogenizare - operaţiile au loc in malaxoare; după malaxare se continua omogenizarea prin trecere pe valţuri cu turaţii crescânde.
* umplerea produselor finite în tuburi cu ajutorul unor maşini de umplut tuburile cu creme şi paste cosmetice;
* depozitare materii prime şi produse finite, specifică fiecărei categorii de produs.

Alimentarea maşinii se execută de o bandă rulantă sau de o platforma tip carusel, rotativă, care aduce flacoanele în dreptul unor dispozitive de umplere, de obicei multiple. În continuare, liniile de umplere sunt formate din maşini de buşonat şi etichetat.

Suprafaţă proiectului este de 360 mp.

1. cumularea cu alte proiecte – nu există un impact cumulativ cu alte proiecte, cu efecte semnificative asupra mediului;
2. utilizarea resurselor naturale – toate materialele folosite vor fi achiziţionate de la unităţi de profil;
3. producţia de deşeuri: deşeurile generate în etapa de realizare a investiţiei şi de funcţionare a obiectivului vor fi colectate selectiv şi evacuate prin firme autorizate în valorificarea/ eliminarea finală a acestora;
4. emisiile poluante, inclusiv zgomotul şi alte surse de disconfort – lucrările şi măsurile prevăzute în proiect nu vor afecta semnificativ factorii de mediu: aer, apă, sol/subsol, aşezări umane;
5. riscul de accident – prin soluţiile constructive adoptate şi un management corespunzător proiectul nu va implica riscuri majore pentru sănătatea umană şi mediu.
6. *Localizarea proiectelor:*

2.1. utilizarea existentă a terenului – conform certificatului de urbanism anexat la documentaţie, terenul pe care se va realiza investiţia este situat în intravilanul comunei Călugăreni, sat Călugăreni, judeţul Giurgiu;

2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede – obiectivul nu este amplasat în zone umede;
2. zonele costiere – obiectivul nu este amplasat în zone costiere;
3. zonele montane şi cele împădurite – obiectivul nu este amplasat în zone montane şi împădurite;
4. parcurile şi rezervaţiile naturale – obiectivul nu este amplasat în parcuri şi rezervaţii naturale (va fi situat la cca 1 km faţă de Parcul Natural Comana şi siturile Natura 2000 ROSCI0043 Comana şi ROSPA0022 Comana);
5. ariile clasificate sau zonele protejate prin legislaţia în vigoare – obiectivul nu este amplasat în arii clasificate sau în zone protejate prin legislaţia în vigoare;
6. zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III- a – zone protejate, zonele de protecţie instituite conform prevederilor Legii apelor nr. [107/1996](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare şi Hotărârea Guvernului nr. [930/2005](file:///D:\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică – proiectul nu este inclus în zone de protecţie specială;
7. ariile în care standardele de calitate a mediului stabilite de legislaţie au fost deja depăşite – nu au fost înregistrate astfel de situaţii;
8. ariile dens populate – nu este cazul;
9. peisajele cu semnificaţie istorică, culturală şi arheologică – nu este cazul.
10. *Caracteristicile impactului potenţial:*
11. extinderea impactului: aria geografică şi numărul persoanelor afectate – nu este cazul;
12. natura transfrontieră a impactului – nu este cazul;
13. mărimea şi complexitatea impactului – impact relativ redus şi local, pe perioada execuţiei proiectului, cât și după finalizarea acestuia;
14. probabilitatea impactului – impact cu probabilitate redusă atât pe parcursul realizării investiţiei, cât şi după punerea în funcţiune a obiectivului, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane;
15. durata, frecvenţa şi reversibilitatea impactului – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta;

II. Motivele care au stat la baza luării deciziei etapei de încadrare în procedura de evaluare adecvată - în etapa de evaluare iniţială s-a luat decizia nedemarării procedurii de evaluare adecvată întrucât amplasamentul nu se află situat în arii protejate, parcuri/rezervaţii naturale.

Pe parcursul derulării procedurii publicul interesat de proiectul propus a fost informat despre solicitarea de acord de mediu, de către:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **SC AQUA TRADING IMPEX SRL**  – titular proiect – | **Participări ale publicului în procedura derulată** |
| Solicitare acord de mediu | Afişare pe pagina web în data de 28.04.2017 | * ziarul „Jurnalul Giurgiuvean” din 03.05.2017; * afişare la sediul Primăriei Călugăreni în data de 02.05.2017. | Nu s-au înregistrat comentarii, contestaţii din partea publicului şi nu s-au înregistrat solicitări privind consultarea documentaţiei. |
| Etapa de încadrare | - |  |

**Condiţiile de realizare a proiectului:**

* ***Protecţia calităţii apelor:***
* evacuarea apelor uzate menajere se va realiza în reţeaua de canalizare existentă în zonă;
* se interzice evacuarea de ape uzate în apele de suprafaţă sau subterane.

Indicatorii de calitate ai apelor uzate evacuate în reţeaua de canalizare se vor încadra în limitele maxime admise de H.G. nr. 351/2005 modificată şi completată prin H.G. nr. 783/2006, H.G. nr. 210/2007 şi H.G. nr. 1038/2010 şi cele admise de H.G. nr. 188/2002 – NTPA 002/2002, modificată şi completată prin H.G. nr. 352/2005 şi H.G. nr. 210/2007.

* ***Protecţia calităţii aerului:***
* încălzirea spaţiului se va realiza cu aparatura de condiţionare a aerului echipată cu filtre heap;
* înregul sistem de fabricație va fi etanș;
* siguranța în exploatare este asigurată de elementele constructive ale echipamentelor și sistemelor de avertizare;
* se vor respecta standardele de calitate a aerului ambiental în orice condiţii atmosferice;
* vor fi folosite numai utilaje şi mijloace de transport dotate cu motoare Diesel, care nu generează emisii de Pb şi care produc foarte puţin monoxid de carbon.

Se vor avea permanent în vedere:

* menţinerea în stare bună de funcţionare a echipamentelor folosite în activitate;
* întreţinerea corespunzătoare a echipamentelor folosite în activitate.

Vor fi respectate prevederile Legii nr. 104/2011 privind calitatea aerului înconjurător şi STAS 12574-87 privind condiţiile de calitate a aerului în zonele protejate atât în perioada de construcţie cât şi în perioada de funcţionare a obiectivului.

* ***Protecţia împotriva zgomotului şi vibraţiilor***

Realizarea şi funcţionarea obiectivului se va face cu respectarea prevederilor STAS 10009-88 privind protecţia împotriva zgomotului şi vibraţiilor şi Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei.

* ***Protecţia solului şi subsolului:***
* se va evitarea impurificarea solului cu produse petroliere;
* se va implementa colectarea selectivă a deşeurilor, se vor realiza puncte special amenajate în vederea colectării şi depozitării temporare a deşeurilor;
* se interzice depozitarea deşeurilor pe amplasamente neautorizate.
* ***Depozitarea deşeurilor:***

Zona de depozitare a deşeurilor va fi clar marcată şi semnalizată, iar recipientele (pubele, containere, etc.) vor fi inscripţionate. Deşeurile vor fi depozitate controlat, în funcţie de tipul acestora, în recipiente corespunzătoare, amplasate pe suprafeţe betonate, până la evacuare prin firme autorizate.

* se vor respecta H.G. nr. 856/2002 *privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase*;
* respectarea prevederilor H.G. nr. 1061/2008 *privind transportul deşeurilor periculoase şi nepericuloase pe teritoriul României*.

**Organizarea de şantier** – nu este cazul.

* ***Alte condiții:***
* respectarea legislaţiei de mediu în vigoare şi a actelor normative ce vor apărea ulterior eliberării prezentei;
* respectarea condiţiilor impuse prin actele de reglementare obţinute de la celelalte instituţii abilitate;
* materialele necesare realizării investiţiei se vor depozita în locuri marcate, iar după terminarea lucrărilor se vor elibera suprafeţele ocupate;
* deşeurile generate pe amplasament în timpul realizării investiţiei se vor colecta controlat, pe categorii şi vor fi evacuate prin firme autorizate în valorificarea/ eliminarea acestora;
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* evitarea poluărilor accidentale cu carburanţi şi lubrifianţi;
* se vor lua măsuri astfel încât pe perioada de execuţie a lucrărilor şi în timpul funcţionării obiectivului să nu se producă zgomote şi disconfort care ar putea afecta vecinătăţile;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu când apar elemente noi neprecizate în documentaţie în vederea revizuirii prezentului act;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;
* respectarea prevederilor Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei;
* la finalizarea proiectului se va anunţa Garda Naţională de Mediu – Serviciul Comisariatul Judeţean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135/2010.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.